
Rijeka, 17. ožujka 2020.g.

PRIOPĆENJE ZA MEDIJE
ZATVARA SE RIHUB
S obzirom na daljnji razvoj situacije vezane uz širenje korona virusa te mjere zaštite koje se poduzimaju na razini grada i cijele države, RIJEKA 2020 obavještava građane i širu javnost da se prostor RiHuba od srijede 18. ožujka 2020. pa do daljnjeg – zatvara za javnost. 
Iako je prvotno bilo predviđeno da prostor nastavi funkcionirati kao mjesto coworkinga, prodaje suvenira i informiranja građana o projektu Europske prijestolnice kulture, zbog mjera sigurnosti, smanjenja kretanja i kontakata, prostor se do daljnjeg zatvara za sve korisnike.
Informacije o EPK projektu i kulturno-umjetničkim programima svi građani i šira javnost može potražiti na web stranici projekta www.rijeka2020.eu. Također, o svim novim momentima vezanim uz daljnju organizaciju programa u projektu EPK, javnost će biti obaviještena i putem medija.

Na iste načine javnost će biti obaviještena i o ponovnom otvaranju RiHuba za sve korisnike. Vjerujemo i nadamo se da će se to dogoditi što prije, odnosno da će sve rigorozne mjere koje se poduzimaju s ciljem zaštite zdravlja stanovništva biti svrsishodne, uroditi plodom te da će time epidemija korona virusa završiti što prije.

Unaprijed zahvaljujem na objavi priopćenja.



Lena Stojiljković
Odnosi s medijima, Rijeka 2020
lena.stojiljkovic@rijeka2020.eu
Mob: +385 91 612 63 42

